A Bizottság 1187/2000/EK rendelete
(2000. június 5.)
egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a legutóbb az 1068/97/EK bizottsági rendelettel [1] módosított, a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló, 1992. július 14-i 2081/92/EGK tanácsi rendeletre [2] és különösen annak 6. cikke (3) és (4) bekezdésére,
mivel:
(1) Spanyolország, Franciaország és Portugália a 2081/92/EGK rendelet 5. cikkével összhangban továbbította a Bizottságnak egyes nevek eredetmegjelölésként, illetve földrajzi jelzésként való bejegyzése iránti kérelmét.
(2) A fent említett rendelet 6. cikkének (1) bekezdésével összhangban megállapításra került, hogy a kérelmek megfelelnek a rendeletben foglalt valamennyi előírásnak, különösen abban a tekintetben, hogy tartalmazzák a rendelet 4. cikkében előírt valamennyi adatot.
(3) Az e rendelet mellékletében szereplő neveknek az Európai Közösségek Hivatalos Lapjában való kihirdetését követően [3] a 2081/92/EGK rendelet 7. cikke értelmében több tiltakozás érkezett a Bizottsághoz, de ezek alaptalannak és emiatt elutasítandónak bizonyultak. A szóban forgó tiltakozások nem feleltek meg az említett rendelet 7. cikkében megállapított feltételeknek.
(4) Következésképpen ezeket a neveket be kell jegyezni az oltalom alatt álló földrajzi jelzések és eredetmegjelölések nyilvántartásába, és ezáltal azok a Közösség egész területén oltalom alatt álló eredetmegjelölésként és oltalom alatt álló földrajzi jelzésként oltalmat élveznek.
(5) E rendelet melléklete kiegészíti a legutóbb az 547/2000/EK rendelettel [4] módosított 2400/96/EK bizottsági rendelet [5] mellékletét,
ELFOGADTA EZT A RENDELETET:
1. cikk
A 2400/96/EK bizottsági rendelet melléklete az e rendelet mellékletében szereplő nevekkel egészül ki, és azokat be kell jegyezni a 2081/92/EGK rendelet 6. cikkének (3) bekezdésében foglalt, oltalom alatt álló földrajzi jelzések és eredetmegjelölések nyilvántartásába, mint oltalom alatt álló eredetmegjelöléseket (OEM) illetve mint oltalom alatt álló földrajzi jelzéseket (OFJ).
2. cikk
Ez a rendelet az Európai Közösségek Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2000. június 5-én.